Colmar

Colmar es un communa francese situate in le Collectivitate European d'Alsatia, in le region Grande Est. Illo es le prefectura de Haut-Rhin e, con un population de un poco plus que 70 000 habitantes, le tertie comuna alsacian per numero de habitantes post Strasburgo e Mulhouse.

Colmar es mentionate pro le prime vice in le seculo 9. Ville libere del Sacre Imperio, illo face parte del Decapole. Illo experimenta un developpamento rapide al fin del Medievo e durante le Renascentia. Dotate de un cinctura de muros, illo suffre tamen a causa de disturbios associate con le Reforma, le Guerra del Campesinos, postea le Guerra de Trenta Annos, post le qual illo es annexate per Francia. Colmar es cedite al Imperio German in 1871 postea reintegrate a Francia post le armistitio de 1918. Ben que illo non sia le chef-lieu de region, Colmar contine un curia de appellation. Iste particularitate (que illo condivide con citates como Aix-en-Provence, Douai o Riom in regiones cuje chef-lieu non es anque le sede de un Curia de Appellation) es causate per le elevation del urbe al stato de capital judicial per le ancian Consilio Soveran de Alsacia in 1698.

Le citate possede un rico patrimonio architectural, particularmente un ancian collegial, plusculle conventos, un notabile theatro, canales (parve Venetia) e casas del Medievo. Su position, al centro del vineyard alsacian e proxime al pede del montanias Vosges, e su clima particular favorente al cultura del vites, dava a illo le soprannome de "capital del vinos alsacian". Illo es equalmente un citate de cultura, le sito del museo Unterlinden que contine le retablo de Issenheim. Colmar es anque le citate natal de le creator del Statua del Libertate a New York, Auguste Bartholdi, e de Jean-Jacques Waltz, plus cognoscite como Hansi.

Categoria:Alte Rheno